open-index/open-wikipedia-markdown huggingface dataset:
Μητροπολιτικός Ιερός Ναός Αγίου Βασιλείου Τρίπολης

Ο **Μητροπολιτικός Ιερός Ναός Αγίου Βασιλείου Τρίπολης** βρίσκεται στην ομώνυμη πλατεία στην Τρίπολη Αρκαδίας. Είναι η κορυφαία εκκλησία της πόλης.

## Ιστορία και περιγραφή
Πρόκειται για έργο άγνωστου δυστυχώς αρχιτέκτονα, θεμελιώθηκε το 1855 και εγκαινιάστηκε το 1884, 29 χρόνια αργότερα. Είναι λιθόδμητη κατασκευή από μέλανα ασβεστόλιθο και έχει επικάλυψη με ολόλευκο μάρμαρο Δολιανών. Ο τρούλος είναι επικαλυμμένος με φύλλα χαλκού από την Αγγλία. Πλήθος μηχανικών και μαστόρων εργάστηκαν μέχρι την αποπεράτωσή του. Ανάμεσά τους και τεχνίτες από την Τήνο. Το τέμπλο του ναού είναι μαρμάρινο και σχεδιάστηκε από τον Ερνέστο Τσίλερ. Η αγιογράφηση έγινε από τον Κωνσταντίνο Λώκη, ενώ οι δεσποτικές εικόνες είναι έργο του Κωνσταντίνου Αρτέμη. 

Ο Άγιος Βασίλειος είναι εγγεγραμμένος σταυροειδής ναός με τρούλο και τρίπλευρη εξωτερικά αψίδα. Πρόκειται για περίτεχνο ναό με πλήθος διακοσμητικών στοιχείων σε αυστηρή γραμμή. Η παράδοση θέλει ο ναός να ξεκίνησε να χτίζεται για να στεγάσει τζαμί προεπαναστατικά. Ο προσανατολισμός και το μέγεθος του ναού καθορίστηκαν από το τέμενος του Μπεκίρ Πασά που προϋπήρχε. Με γνώμονα το ναό χαράχτηκε αρχικά η περιβάλλουσα πλατεία και κατόπιν έγινε όλος ο ρυμοτομικός σχεδιασμός της Τρίπολης.

## Παραπομπές


## Πηγές
* 

Βασιλειος Τριπολης
Τριπολη
Τριπολη
Κατηγορία:Τρίπολη Αρκαδίας
Νωβελίσσιμος

Ο **νωβελίσσιμος** (λατ. *nobilissimus* [ευγενέστατος]) ήταν αξίωμα στην ύστερη Ρωμαϊκή και μετέπειτα Βυζαντινή Αυτοκρατορία.

Ήλκε την καταγωγή του από τους ρωμαϊκούς χρόνους, οπότε και λειτουργούσε ως επιθετικός προσδιορισμός στον τίτλο του Καίσαρος, όταν ο τιτλούχος τελούσε ως διάδοχος του θρόνου. Η χρήση του όρου εμφανίζεται με τον Γέτα περί το έτος 198 μ.Χ., ο οποίος αποκαλούνταν «Νωβελίσσιμος Καίσαρ» (*nobilissimus Caesar*).

Κατά τον ιστορικό Ζώσιμο, ο Μέγας Κωνσταντίνος (βασ. 306-337) χρησιμοποίησε τον τίτλο ώστε να προσδώσει κύρος σε ορισμένα μέλη της οικογενείας του, αποκλείοντάς τους όμως κατ' αυτό τον τρόπο από τη διαδοχή. Με την πάροδο του χρόνου ο τίτλος παρέμεινε σε χρήση ως δεύτερος τη τάξει μετά από αυτόν του Καίσαρα και εμφανίζεται μέχρι και τα μέσα του 11ου αιώνα

Στο *[[Κλητορολόγιον]]* του Φιλοθέου (899) περιγράφονται όχι μόνο τα χαρακτηριστικά του αξιώματος, αλλά τα ενδύματα και τα διακριτικά που αντιστοιχούν σε αυτόν· ο νωβελίσσιμος διαθέτει χιτώνα, μανδύα και ζωνάρι ιώδους χρώματος και το αξίωμα παραδίδεται σε ειδική τελετή δια χειρός αυτοκράτορα, σηματοδοτώντας το υψηλό ανάστημα του αξιώματος.

Από τα τέλη του 11ου αι. ο τίτλος αποδίδεται σε υψηλούς στρατιωτικούς αξιωματούχους, με πρώτο παραλήπτη του αξιώματος τον μελλοντικό αυτοκράτορα Αλέξιο Α΄ Κομνηνό. Υπό τη βασιλεία του Κομνηνού οι τιτλούχοι αυξήθηκαν σε τέτοιο βαθμό, που το αξίωμα έχασε σε κύρος και αξία. Για να υπερκεραστεί η υποτίμηση αυτή, δημιουργήθηκαν κατά τον 12ο αι. δύο νέοι τίτλοι, ο **πρωτονωβελίσσιμος** και ο **πρωτονωβελισσιμοϋπέρτατος**.

## Τιτλούχοι
* Αννιβαλιανός
* Ιουστινιανός
* Μαρτίνος (υιος Ηράκλειου)
* Μπαγκράτ Δ΄ της Γεωργίας
* Γεώργιος Β΄ της Γεωργίας
* Αλέξιος Α΄ Κομνηνός
* Ροβέρτος Γκυισκάρδος
* Τζαχάς

## Παραπομπές


## Πηγές

*
*
*

Κατηγορία:Βυζαντινοί τιμητικοί τίτλοι
Ραδιόφωνο BBC

Το **Ραδιόφωνο BBC** (αγγ.: BBC Radio) είναι τμήμα και υπηρεσία του BBC, που εδρεύει στο Ηνωμένο Βασίλειο και λειτουργεί από το 1927. Η υπηρεσία παρέχει εθνικούς ραδιοφωνικούς σταθμούς, οι οποίοι μεταδίδουν διάφορα είδη μουσικής, όπως επίσης και τοπικούς σταθμούς, οι οποίοι μεταδίδουν ειδήσεις και ψυχαγωγικές εκπομπές.

Οι εθνικοί ραδιοφωνικοί σταθμοί, BBC Radio 1, 2, 3, 4 και 5 Live, εκπέμπουν όλοι με αναλογικό (FM) σήμα (το 5 Live εκπέμπει μόνο στην μπάντα των AM), όπως επίσης και μέσω της πλατφόρμας του DAB και μέσω διαδικτύου από τις υπηρεσίες RealMedia, WMA και το BBC iPlayer. Οι σταθμοί BBC Radio 1Xtra, 4 Extra, 5 Live Sports Extra και 6 Music εκπέμπουν μόνο μέσω της ψηφιακής πλατφόρμας DAB.

Όλοι οι εθνικοί σταθμοί του BBC, με εξαίρεση του 5 Live και το 5 Live Sports Extra, οι οποίοι εκπέμπουν από το MediaCityUK στο Σάλφορντ, εκπέμπουν από το Λονδίνο και συνήθως από το Ραδιομέγαρο στο Marylebone. Ωστόσο, κάποια ραδιοφωνικά προγράμματα παράγονται και σε άλλες πόλεις, όπου το BBC έχει στούντιο, όπως οι πόλεις Μπέλφαστ, Μπέρμιγχαμ, Μπρίστολ, Κάρντιφ, Γλασκώβη και Μάντσεστερ.

## Διευθυντές

## Λογότυπα

## Δείτε επίσης
*Κατάλογος ραδιοφωνικών σταθμών του BBC

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:British Broadcasting Corporation
Κατηγορία:BBC Ραδιόφωνο
Αρχαιολογικό Μουσείο Τρίπολης

Το **Αρχαιολογικό Μουσείο της Τρίπολης** στεγάζεται σε διώροφο νεοκλασικό κτίριο, έργο του αρχιτέκτονα Ερνέστου Τσίλλερ.

## Το κτίριο
Το κτίριο του Αρχαιολογικού Μουσείου Τρίπολης βρίσκεται κοντά στην πλατεία Κολοκοτρώνη και είναι χτισμένο το 1896 με σχέδια του αρχιτέκτονα Τσίλλερ. Αρχικά στέγαζε το νοσοκομείο της Ευαγγελίστριας.  Είναι διώροφο και στον κήπο του εκτίθενται πάμπολλα ευρήματα της Αρκαδίας. Εξωτερικά, το ισόγειο χωρίζεται από τον πρώτο όροφο με μαρμάρινη ταινία. Το ίδιο μοτίβο συναντάμε και στην επίστεψη του κτιρίου, ενώ οι γωνίες του απομιμούνται λιθοδομή. Ο εξωτερικός του περίβολος είναι πετρόχτιστος, με αυθεντικά χυτοσίδηρα κιγκλιδώματα. Στο εσωτερικό του έχουν διαμορφωθεί οκτώ αίθουσες για να φιλοξενήσουν τη μνήμη της Αρκαδίας. Πάνω από 7000 ευρήματα από όλη την Αρκαδία βρίσκονται εδώ. Λειτουργεί και ως κέντρο των Αρχαιολογικών Υπηρεσιών της Αρκαδίας. Το μουσείο λειτουργεί από το 1986.

## Συλλογές εκθέσεις
Στο Μουσείο εκτίθενται ευρήματα από τις ανασκαφές αρχαίων θέσεων στην Αρκαδία. Περιλαμβάνει νεολιθικά και πρωτοελλαδικά αντικείμενα και σκεύη από πρόσφατες ανασκαφές στο Σακοβούνι Καμενίτσας, καθώς και πλούσια συλλογή Υστερομυκηναϊκών και Υπομυκηναϊκών Χρόνων από το Παλαιόκαστρο της Γόρτυνας. Εκτίθενται ακόμα ευρήματα Γεωμετρικών χρόνων από νεκροταφεία της Μαντινείας και κεραμική, γλυπτική και ανάγλυφα Αρχαϊκών μέχρι Ρωμαϊκών χρόνων από περιοχές της Αρκαδίας. Ξεχωρίζει η μοναδική στην Ελλάδα συλλογή των λατρευτικών ειδωλίων των Πρωτοελλαδικών χρόνων από το Σακοβούνι, όπως και το ομόγλυφο καθήμενο άγαλμα θεάς (ίσως η Αθηνά) από την Κάτω Ασέα και τα ευρήματα της 15ετούς ανασκαφής στην Έπαυλη του Ηρώδου του Αττικού στη Λουκού Κυνουρίας. Υπάρχουν επίσης ευρήματα Παλαιοχριστιανικών και Πρώιμων Βυζαντινών χρόνων.

## Παραπομπές


## Πηγές
 Ιστοσελίδα traveltripolis, Δήμου Τρίπολης

Κατηγορία:Κτίρια και κατασκευές στην Αρκαδία
Τ
Σεβαστιανός Ροσσολάτος

Ο **Σεβαστιανός Ροσσολάτος** (Ερμούπολη, 19 Ιουλίου 1944) είναι Έλληνας ρωμαιοκαθολικός επίσκοπος που διετέλεσε Αρχιεπίσκοπος των εν Αθήναις Καθολικών από τις 12 Αυγούστου 2014 έως τις 14 Ιουλίου 2021. 

## Βιογραφικά στοιχεία
Ο Σεβαστιανός Ροσσολάτος ολοκλήρωσε τη βασική του εκπαίδευση στη Σύρο, κι έπειτα, συνέχισε την εκπαίδευση του στην Ελληνογαλλική Σχολή Αγίου Παύλου, στην Αθήνα. Από το 1962 μέχρι το 1968, ως φοιτητής στο Ελληνικό Κολλέγιο της Ρώμης σπούδασε Φιλοσοφία και Θεολογία. Αργότερα, διακρίθηκε με το δίπλωμα Φιλοσοφίας και Θεολογίας από το Ποντιφικό Γρηγοριανό Πανεπιστήμιο. 

Στις 21 Ιουλίου 1968 χειροτονήθηκε ως πρεσβύτερος στην Άνω Σύρο, όπου και τοποθετήθηκε ως μέρος του κλήρου της Καθολικής Επισκοπής Σύρου. Ως ιερέας είχε την ευθύνη στο Προσκύνημα της Παναγίας της Φανερωμένης Σύρου, αλλά και ήταν διευθυντής στην εφημερίδα της επισκοπικής επαρχίας της Σύρου και ένας από τα μέλη των επιτροπών της Ιεράς Συνόδου της Καθολικής Ιεραρχίας στην Ελλάδα. Ιδιαίτερα, ήταν μέλος στην επιτροπή της Θείας Λατρείας. 

Ο Σεβαστιανός Ροσσολάτος διορίστηκε Αρχιεπίσκοπος των εν Αθήναις Καθολικών από τον Πάπα Φραγκίσκο στις 12 Αυγούστου 2014 έπειτα από την παραίτηση του Νικολάου Φώσκολου. Ανέλαβε τη θέση του μετά την αρχιερατική χειροτονία του. Διετέλεσε Αρχιεπίσκοπος των εν Αθήναις Καθολικών έως το 2021. Στις 14 Ιουλίου 2021 αντικαταστάθηκε από τον Θεόδωρο Κοντίδη. Από τον Απρίλιο του 2025, διατελεί Αποστολικός Τοποτηρητής της Επισκοπής Σύρου.

## Παραπομπές


## Πηγές
http://www.cen.gr/index.php/news/catholic-archdiocese-athens/980-2014-08-12-13-53-45 

Κατηγορία:Καθολική Εκκλησία στην Ελλάδα
Κατηγορία:Έλληνες Ρωμαιοκαθολικοί
Κατηγορία:Έλληνες επίσκοποι
Κατηγορία:Επίσκοποι Αθηνών
Scarabus

***Scarabus*** είναι ο τίτλος του τρίτου στούντιο άλμπουμ του αγγλικού ροκ συγκροτήματος Ian Gillan Band, το οποίο κυκλοφόρησε σε μορφή δίσκου βινυλίου τον Οκτώβριο του 1977 μέσω της δισκογραφικής εταιρείας "Island Records". Ο δίσκος επανεκδόθηκε το 2004 από την "Phantom Import Distribution" με επιπλέον κομμάτι το "*My Baby Loves Me*".

Αυτός ήταν ο τελευταίος στούντιο δίσκος των Ian Gillan Band, αφού μετά διαλύθηκαν για να συνεχίσει ο Ίαν Γκίλαν με τους Gillan.

## Τραγούδια του δίσκου
**1. Scarabus** *(Gillan, Fenwick, Nauseef, Gustafson, Towns)* - 4:53
**2. Twin Exhausted** *(Gillan, Fenwick, Nauseef, Gustafson, Towns)* - 4:08
**3. Poor Boy Hero** *(Gillan, Fenwick, Nauseef, Gustafson, Towns)* - 3:08
**4. Mercury High** *(Gillan, Fenwick, Nauseef, Gustafson, Towns)* - 3:31
**5. Pre-release** *(Gillan, Fenwick, Nauseef, Gustafson, Towns)* - 4:22
**6. Slags to Bitches** *(Gillan, Fenwick, Nauseef, Gustafson, Towns)* - 5:09
**7. Apathy** *(Gillan, Fenwick, Nauseef, Gustafson, Towns)* - 4:19
**8. Mad Elaine** *(Gillan, Fenwick, Nauseef, Gustafson, Towns)* - 4:15
**9. Country Lights** *(Gillan, Fenwick, Nauseef, Gustafson, Towns)* - 3:16
**10. Fool's Mate** *(Gillan, Fenwick, Nauseef, Gustafson, Towns)* - 4:19

## Τα μέλη των Ian Gillan Band
Οι μουσικοί οι οποίοι ηχογράφησαν το "*Scarabus*" είναι οι εξής:

* **[[Ίαν Γκίλαν]]** - φωνητικά, φυσαρμόνικα
* **Ρέι Φένγουικ** - κιθάρα, φωνητικά
* **Τζον Γκούσταβσον** - μπάσο
* **Κόλιν Τάουνς** - πλήκτρα, φλάουτο
* **Μαρκ Νόσεφ** - τύμπανα

## Παραπομπές


## Πηγές
* Scarabus - Ian Gillan Band | Songs, Reviews, Credits, Awards | AllMusic
* IAN GILLAN BAND Scarabus reviews and MP3 - ProgArchives
* Ian Gillan Band - Scarabus at Discogs

Κατηγορία:Δισκογραφία των Ian Gillan Band
Κατηγορία:Άλμπουμ του 1977
Δάσος Σκιρίτιδας

μικρογραφία|250px|Το δάσος της Σκιρίτιδας
μικρογραφία|250px|Δρόμος διαπερνά το δάσος Σκιρίτιδας
Το **Δάσος Σκιρίτιδας** (ή και *Δάσος Σκυρίτιδας*) βρίσκεται στη νότια Αρκαδία. Έχει στα βόρεια το Μαίναλο, στα ανατολικά τον Πάρνωνα και νότια τη δίοδο ανάμεσα στον Πάρνωνα και τον Ταΰγετο. Η Βλαχοκερασιά, η Κερασιά, οι Καλτεζές και οι Κολλίνες είναι μερικά από τα χωριά που το περιτριγυρίζουν.

Μέχρι την επανάσταση ήταν άθικτος, με αιωνόβιες δρύες και βαθύσκιωτες ρεματιές. Στα χρόνια όμως της επανάστασης ξέσπασε πάνω του το μένος του πολέμου. Μεγάλες πυρκαγιές έκαναν ζημιές στο αιώνιο δάσος, το οποίο με τη φροντίδα των ανθρώπων αποκαταστάθηκε.

Οι κάτοικοι της Βλαχοκερασιάς, της Κερασιάς και των άλλων χωριών άρχισαν στις αρχές του 20ου αιώνα να αναδασώνουν την περιοχή. Κάτοικοι και σχολεία της περιοχής προσπαθούσαν να επαναφέρουν το μεγαλείο της δασικής περιοχής έως ότου ο δασολόγος  Αναστάσιος Στεφάνου, ανέλαβε επιστημονικά και μεθοδικά την αναδάσωσή του. Όπως αναφέρει ο ίδιος: «*Από εδώ πέρασα τον Αύγουστο του 1913. Ο τόπος γύρω ήταν γυμνός, άγονος, ξεγδαρμένος. Στο [[Μονή των Καλτεζών|Μοναστήρι της Καλτεζιάς]]<nowiki/> που κοιμήθηκα, πήρα την απόφαση να ξαναγίνει ο παληός δρυμός. Ήμουνα τότε 20 χρονών. Επί 50 χρόνια εβασάνιζε τη σκέψη μου η απόφαση αυτή. Τώρα το δάσος έγινε φανταχτερά σπουδαίο. Πολύ πάλεψα για αυτό. Μέσα σ’ αυτό, έχυσα όλη μου την ψυχή. Ευχαριστήθηκα… Όμως εγώ γέρασα. Εδώ ο δρυμός της Αρκαδικής Σκιρίτιδας*». 

Με καστανιές και μαύρη πεύκη δημιουργήθηκε ένας πρότυπος δρυμός, ένα μνημείο συνεργασίας του ανθρώπου με τη φύση. Σήμερα απλώνεται σε 50.000 στρέμματα και ζωοδοτεί ένα πλούσιο οικοσύστημα.

Στο Δάσος της Σκιρίτιδας έχει τις πηγές του ο ποταμός Ευρώτας που μετά από 82 χιλιόμετρα εκβάλλει στη θάλασσα.

Το πυκνό δάσος διατρέχεται από ένα μονοπάτι 14 χιλιομέτρων που ξεκινά από τη Βλαχοκερασιά, φτιαγμένο για να αναδεικνύει την ομορφιά της φύσης. Τα 80% της διαδρομής είναι υπό σκιά και η διάρκεια της διάσχισής του κυμαίνεται από 6 έως 8 ώρες. Οι προτεινόμενες εποχές για επίσκεψη, είναι από την Άνοιξη έως το Φθινόπωρο όχι όμως βροχερές μέρες διότι μέρος της διαδρομής περνά από ποτάμι. Το μονοπάτι έχει καλή σήμανση με κόκκινα σημάδια.

## Παραπομπές


Κατηγορία:Δάση της Ελλάδας
Κατηγορία:Περιφερειακή ενότητα Αρκαδίας
Μητρόπολη Μουχλίου Αρκαδίας

Η **Μητρόπολη Μουχλίου Αρκαδίας** είναι μονή στο Νομό Αρκαδίας. Βρίσκεται σε κωνοειδή οχυρό λόφο του Παρθένιου Όρους. Ιδρύθηκε το 1295 από το στρατηγό Ανδρόνικο Ασάν, συγγενή των Παλαιολόγων.

Το Μούχλι αποτέλεσε ένα από τα μεγαλύτερα οχυρά της ύστερης βυζαντινής αυτοκρατορίας, σταθμός των στρατευμάτων και μεγάλο πολιτισμικό και θρησκευτικό κέντρο με δική του Μητρόπολη. Υπάρχει μάλιστα σχέση με την Παναγία του Μουχλίου στην Κωνσταντινούπολη, μιας και υπάρχουν μαρτυρίες πως η Παναγία της Πόλης ιδρύθηκε από Αρκάδες. 

Η αρκαδική Μητρόπολη είναι αφιερωμένη στην Κοίμηση της Θεοτόκου και ανεγέρθηκε κάπου στα 1281. Είναι άρρηκτα δεμένη με την ύστερη βυζαντινή αυτοκρατορία, ενώ σύμφωνα με την παράδοση τις νύχτες πριν από κρίσιμες στιγμές και γεγονότα οι καμπάνες της Μητρόπολης –φυγαδευμένες πια και άφαντες- χτυπούσαν για να σημάνουν τον κίνδυνο.

## Παραπομπές


Μ
Ελενόπολις Παλαιστίνης

Η **Ελενόπολις** ήταν βυζαντινή πόλη στην Παλαιστίνη και έδρα επισκοπής στα τέλη της ρωμαϊκής επαρχίας της "Παλαιστίνης δευτέρας". Πήρε το όνομά της από τη μητέρα του Μεγάλου Κωνσταντίνου, Ελένη.. Σήμερα ταυτίζεται είτε με την σύγχρονη Νταμπουρίγια ή την Καφρ Καμά.

Ως επισκοπή σήμερα είναι τιμητικός τίτλος της Καθολικής Εκκλησίας τελευταίος τιμητικός επίσκοπος ήταν ο Τζον Φράνσις Χάκετ.

## Παραπομπές


Κατηγορία:Οικισμοί της Βυζαντινής Αυτοκρατορίας
Λεωνίδας Τσεμπέρωφ

Ο **Λεωνίδας Τσεμπέρωφ** (1913 - 1997) γεννήθηκε στο Γκελεντζίκ της Ρωσίας το 1913 από Έλληνες γονείς και πέθανε το 1997 στην Αθήνα.

Φοίτησε στην Ανωτάτη Σχολή Καλών Τεχνών (Α.Σ.Κ.Τ.) του Μετσοβίου Πολυτεχνείου (1932-1937) με καθηγητές τους Δημήτριο Μπισκίνη, Ουμβέρτο Αργυρό και Σπύρο Βικάτο. Τα τελευταία χρόνια των σπουδών του μαθήτευσε δίπλα στον Κωνσταντίνο Παρθένη ο οποίος τον μύησε στον ιμπρεσιονισμό και τον συμβολισμό. Η συνάντηση του αυτή με τον μεγάλο Έλληνα ζωγράφο είχε σημαντική επίδραση στη προσωπικότητα και στο έργο του καλλιτέχνη.

Έλαβε μέρος σε τέσσερις ομαδικές εκθέσεις και πραγματοποίησε πολλές ατομικές εκθέσεις στην Ελλάδα και στο εξωτερικό. Με την καλλιτεχνική δραστηριότητα και το έργο του ασχολήθηκε ο ελληνικός και διεθνής τύπος δημοσιεύοντας σχόλια και φωτογραφίες από τους αντιπροσωπευτικούς του πίνακες. Εκδοτικοί οίκοι στη Γαλλία και στην Ελβετία τίμησαν το έργο του, εκδίδοντας αντιπροσωπευτικά του έργα σε συλλεκτικές κάρτες και γραμματόσημα. Έργα του βρίσκονται στην πινακοθήκη του Δήμου Αθηναίων, στην πινακοθήκη του Δήμου Θεσσαλονίκης και σε ιδιωτικές συλλογές στην Ελλάδα και το εξωτερικό.

Υπήρξε μέλος του Καλλιτεχνικού Επιμελητηρίου και της Ένωσης Ελλήνων Λογοτεχνών.

Παράλληλα με την ζωγραφική ασχολήθηκε, για βιοποριστικούς λόγους, με τη φωτογραφία και ειδικότερα με το ρετουσέρ μεγεθύνσεων. Από το 1955 μέχρι το 1963 λειτούργησε δικό του φωτογραφείο στον Φάρο Ψυχικού (επί της Λεωφόρου Κηφισίας).

Υπηρέτησε ως αγγελιοφόρος στο Πεζικό στη Θεσσαλονίκη κατά τη διάρκεια του Β΄ Παγκοσμίου Πολέμου (1939-1944).

Το 1947 παντρεύτηκε την Κωνταντίνα Λεκανίτου και απέκτησαν δύο παιδιά.

Απεβίωσε στις 31 Ιανουαρίου του 1997 στην Αθήνα.

## Παραπομπές


## Πηγές
* Βιογραφικό στην ιστοσελίδα tsemperof.gr
*Νίκος Α. Στασινόπουλος, *Λεωνίδας Τσεμπέρωφ ένας μεγάλος του χωρστήρα* (μελέτη), Αθήνα 1984 http://85.72.36.238/catmining/Record/GrNGb10014732
*Μιχ. Στρατάκης-Κρητικός, *Το έργο του Λεωνίδα Τσεμπέρωφ. "*Ενημερωτική του Πολιτισμού", τεύχος 2, 1976  σ.47
**Τσεμπέρωφ, Λεωνίδας*, "Περιοδική Βιογραφική Ιστορία και Εγκυκλοπαιδεία των Εικαστικών Τεχνών", Περιοδικό "ΕΙ", τ. 12 1995 (Ένθετο, σ. 31)
**Λεωνίδας Τσεμπέρωφ. Ήταν κι αυτός ένα τέκνο λαμπρό του μείζονος ελληνισμού*. Περιοδικό "Απόδημον Έπος", τ.7/1998  σ.1,4  https://docs.wixstatic.com/ugd/bbb0cf_81b72a5b31044c8e9ce7c9be1b14c334.pdf 

Κατηγορία:Έλληνες ζωγράφοι του 20ού αιώνα
The Victorian Internet

[thumb|Πρόταση [παγκόσμιο δίκτυο|παγκοσμίου δικτύου, 1862]]

***The Victorian Internet: The Remarkable Story of the Telegraph and the Nineteenth Century's On-Line Pioneers*** (*Το βικτωριανό Ίντερνετ: Η αξιοσημείωτη ιστορία του τηλέγραφου και οι online πρωτοπόροι του δεκάτου ενάτου αιώνα*) είναι ο τίτλος βιβλίου του συγγραφέα Τομ Στάντατζ (Tom Standage) το οποίο εκδόθηκε τον Σεπτέμβριο του 1998 από τον οίκο Walker & Company και το οποίο εξετάζει την ανάπτυξη και τις χρήσεις του τηλέγραφου κατά το δεύτερο μισό του 19ου αιώνα, καθώς και κάποιες από τις ομοιότητές του με το Ίντερνετ στο τέλος του 20ού αιώνα.

Η κεντρική ιδέα του βιβλίου συνίσταται στο ότι από τις δύο αυτές τεχνολογίες, ο τηλέγραφος ήταν η πιο σημαντική, καθώς η ικανότητα για παγκόσμια επικοινωνία σε πραγματικό χρόνο ήταν ποιοτικό άλμα, ενώ η αλλαγή την οποία επέφερε το σύγχρονο Ίντερνετ ήταν σύμφωνα με τον Στάντατζ απλώς ποσοτικό άλμα.

## Περιεχόμενα
thumb|left|upright|Καλωδιωμένη πόλη το 1890
Το βιβλίο περιγράφει στον γενικό αναγνώστη το πως κάποιες από τις χρήσεις του τηλέγραφου σε εμπορικές, στρατιωτικές και κοινωνικές επικοινωνίες, ήταν κατά κάποιο τρόπο ανάλογες με τις σύγχρονες χρήσεις του διαδικτύου. Εξετάζονται σχετικά μερικές αρκετά ασυνήθιστες ιστορίες για ζευγάρια που ερωτεύτηκαν και παντρεύτηκαν, για εγκληματίες που συνελήφθησαν μέσω του τηλέγραφου κ.ο.κ..

Η κουλτούρα που αναπτύχθηκε ανάμεσα στους χειριστές του τηλέγραφου είχε κάποιες μάλλον απροσδόκητες συνδέσεις με αυτή του σύγχρονου Ίντερνετ. Αμφότερες οι κουλτούρες χρησιμοποίησαν ή χρησιμοποιούν πολύπλοκη κωδικοποίηση κειμένου  και συντετμημένη αργκό, αμφότερες απαιτούν ειδικούς στην ασφάλεια δικτύων, και αμφότερες προσέλκυσαν εγκληματίες που χρησιμοποίησαν τα δίκτυα για απάτες, υποκλοπές ιδιωτικών επικοινωνιών και αποστολή ανεπιθύμητων μηνυμάτων.

## Κριτική
Η κριτικές που δέχθηκε το βιβλίο ήταν κυρίως θετικές. Το περιοδικό Smithsonian δημοσίευσε θετική κριτική, δηλώνοντας όμως ότι «το βιβλίο δεν είναι για αναγνώστες που θέλουν αναλυτική περιγραφή της ζωής επιστημόνων-εφευρετών όπως ο Τόμας Έντισον ή ο Τσαρλς Γουίτστοουν, λεπτομερή οικονομική ιστορία εταιρειών όπως η Western Union, ή τεχνική αντιμετώπιση θεμάτων όπως η ανάπτυξη σημαφορικών συστημάτων και υποθαλάσσιων καλωδίων». Οι *[[Los Angeles Times]]* είχαν κάποιες επικρίσεις για το βιβλίο ωστόσο είχαν κατά κύριο λόγο θετική κριτική.

## Παραπομπές


Victorian Internet
Κατηγορία:Ιστορία των τηλεπικοινωνιών
Νιούσα

Η **Νιούσα Βλαντίμιροβνα Σούροτσκινα** (), γνωστή ως **Νιούσα** (), είναι Ρωσίδα τραγουδίστρια, στιχουργός, χορέυτρια και ηθοποιός.

## Δισκογραφία

### Άλμπουμ
* Выбирать чудо (2010)
* Объединение (2014)

### Τραγούδια
* «Вою на Луну» (2009)
* «Не перебивай» (2010)
* «Выбирать чудо» (2010)
* «Plus Près (We Can Make It Right)» (feat. Gilles Luka) (2010)
* «Больно» (2011)
* «Выше» (2011)
* «Воспоминание» (2012)
* «Это Новый Год» (2012)
* «Наедине» (2013)
* «Только» (2014)
* «Don't You Wanna Stay» (2014)
* «Цунами» (2014)

### Ράδιο

### Βίντεοκλιπ

### Σε βίντεο από άλλους καλλιτέχνες

## Παραπομπές


## Εξωτερικοί σύνδεσμοι

* https://web.archive.org/web/20170709113120/http://nyusha.ru/

Κατηγορία:Ρωσίδες ηθοποιοί
Κατηγορία:Ρωσίδες τραγουδίστριες
Κατηγορία:Ρωσίδες χορεύτριες
Κατηγορία:Ρώσοι μουσικοί παραγωγοί
Παγκόσμιο Κύπελλο Καλαθοσφαίρισης Εφήβων

To **Παγκόσμιο Κύπελλο καλαθοσφαίρισης εφήβων** (αγγλικά: *FIBA Under-17 Basketball World Cup*) είναι μια διοργάνωση της καλαθοσφαίρισης για έφηβους παίκτες. Στο παρελθόν ονομαζόταν *Παγκόσμιο Πρωτάθλημα Καλαθοσφαίρισης Εφήβων*. Διοργανώνεται από τη Διεθνή Ομοσπονδία Καλαθοσφαίρισης (FIBA). Διεξήχθη για πρώτη φορά τον Ιούλιο του 2010 και έκτοτε διεξάγεται κάθε 2 χρόνια.

## Κατάταξη

## Πίνακας μεταλλίων

## Βραβεία MVP

## Συμμετοχές

## Παραπομπές


## Εξωτερικοί σύνδεσμοι
* 

Κατηγορία:Διοργανώσεις καλαθοσφαίρισης ανδρών
Κατηγορία:Διοργανώσεις καλαθοσφαίρισης εθνικών ομάδων
Λέσεκ Τσίχι

Ο **Λάσεκ Ρόμαν Κίτσι** (, 14 Νοεμβρίου 1951) είναι Πολωνός ορειβάτης, επιχειρηματίας, ειδικευμένος στη γεωδαισία, και τα οικονομικά. 

Γεννήθηκε στο Προύσκουφ της Πολωνίας στις 14 Νοεμβρίου 1951. Είναι γνωστός για την πρώτη χειμερινή ανάβαση του Έβερεστ με τον Κριστόφ Βιελίτσκι το 1980 με νέο ρεκόρ χειμερινής ανάβασης τα 8.848 μ.. Ήταν επίσης ο πρώτος Πολωνός ορειβάτης που ολοκλήρωσε τις Επτά Κορυφές και έναν αριθμό άλλων σημαντικών αναβάσεων.

## Αναβάσεις
* 1974 - η πρώτη ανάβαση του Σισπάρε (7.611 μ), 
* 1975 - η τρίτη ανάβαση στο Γκασερμπρούμ Β΄ (8.035 μ) (τότε πολωνικό ρεκόρ), με Γιάνους Ονιτσκίεβιτς και Κρίστοφερ Ζντζιτοβιέσκι νέα διαδρομή στον βορειοδυτικό τοίχο 
* 1978 - συμμετοχή στην αποστολή για το Μακαλού (8.470 μ), 
* 17 Φεβρουαρίου 1980 - πρώτη χειμερινή στο Έβερεστ (8.848 μ), με Κριστόφ Βιελίτσκι
* 1984 - νέα διαδρομήγια το Γιάλουνγκ Κανγκ (δυτικό Κανγκτσενγιούνγκα, 8.505 μ)
* 1987 - Ακονκάγουα (6.960 μ), νέα διαδρομή στον νότιο τοίχο (με Ρίσαρντ Κολακόφσκι) 
* 1989 - Όρος ΜακΚίνλεϊ, η πρώτη πολωνική ανάβαση στο πυλώνα του νότιου τοίχου *Cassina* 
* 1998 - Όρος Βίνσεν, δεύτερη πολωνική ανάβαση

Είναι συν-συγγραφέας του βιβλίου "Conversations with Everest" και πολλών άρθρων του ειδικού ορειβατικού τύπου. Από το 1970 ανήκε σε αθλητικές οργανώσεις και την περίοδο 1995-1999 διετέλεσε πρόεδρος της Πολωνικής Ορειβατικής Ομοσπονδίας. Το 2004 τιμήθηκε με τον Σταυρό του Ιππότη του *Τάγματος της Πολωνικής Αναγέννησης* από τον Πολωνό Πρόεδρο.

## Παραπομπές - σημειώσεις


## Εξωτερικοί σύνδεσμοι
* Leszek Cichy the famous Polish climber. 
* O Leszku Cichym na kolosy.pl

Κατηγορία:Πολωνοί ορειβάτες
Κατηγορία:Ιππότες του Τάγματος της Αναγέννησης της Πολωνίας
Κάστρο Μαχαλίμπεχ

Το **Κάστρο Μαχαλίμπεχ ** (*[[αραβικά]] : مهالبة*) είναι μεσαιωνικό κάστρο στην Συρία στην περιφέρεια της Λατάκιας. Η περιοχή αρχικά οχυρώθηκε από την φυλή Μπανί Αλαχμάρ τον 11ο αιώνα, στη συνέχεια κατελήφθη από την Βυζαντινή αυτοκρατορία. Το κάστρο υπέστη πολλές μάχες και ζημιές, και τελικά παραδόθηκε στον Σαλαντίν, και συγκεκριμένα στο γιο του Αλζαχέρ Αλγκχαζί το 1188.

Το κάστρο έχει καταστραφεί ολοκληρωτικά και αποκαθίσταται σήμερα. Διασώζονται ερίπεια των τειχών, δεξαμενές, υπόγειες αίθουσες και απομεινάρια των εγκαταστάσεων, καθώς είναι ορατές κάποιες καμάρες και πύργοι. Η είσοδος του φαίνεται να ήταν από την νότια πλευρά που είναι η μοναδική προσβάσιμη.

## Αναφορές
* discover syria
* thawra alwehda

Κατηγορία:Βυζαντινά κάστρα
Κατηγορία:Κάστρα στην Συρία
Σιμόν Βέιλ

Με το όνομα **Σιμόν Βέιλ** είναι γνωστές:

*η Σιμόν Βέιλ (φιλόσοφος) (1909-1943), Γαλλίδα φιλόσοφος και πολιτική ακτιβίστρια
*η Σιμόν Βέιλ (πολιτικός) (1927-2017), Γαλλίδα πολιτικός
ΕΕΕ

Το **ΕΕΕ** μπορεί να αναφέρεται σε οποιοδήποτε από τα παρακάτω.

*Εθνική Ένωσις Ελλάς
*Ελληνική Ένωση Επιχειρηματιών
*Ένωση Ελλήνων Εφοπλιστών
*Ευαγγελική Εκκλησία της Ελλάδος
*Ελάχιστο Εγγυημένο Εισόδημα
*Ένωση Εισαγγελέων Ελλάδος
Κάμμελ

Ο **Κάμμελ** είναι ποταμός της Βαυαρίας στη νότια Γερμανία.Ο ποταμός πηγάζει δυτικά του Μίντελχαϊμ,στον δήμο Ούντεραλγκο και ρέει κυρίως προς τα βόρεια.Εκβάλλει στον ποταμό Μίντελ από τα αριστερά νότια του Όφφινγκεν και του Δούναβη,ανατολικά του Γκάνζμπουργκ.Στην ουσία,είναι έμμεσος παραπόταμος του Δούναβη.Το μήκος του δεν ξεπερνά τα 57 χλμ.Η υψομετρική διαφορά ανάμεσα στις πηγές και τις εκβολλές του ισούται με 265 μέτρα.Η Λεκάνη απορροής του είναι 262 τετραγωνικά χιλιόμετρα.

## Παραπόταμοι

Ποταμοί οι οποίοι εκβάλουν στον Κάμμελ είναι:

* Ο Κρούμπαχ (αριστερός παραπόταμος). Εκβάλλει στον Κάμμελ στην πόλη Κρούμπαχ.
* Ο Χάσελμπαχ (δεξιός παραπόταμος). Εκβάλλει στον Κάμμελ στην κοινότητα Νάιχεν.
* Ο Κράχενμπαχ (δεξιός παραπόταμος). Εκβάλλει στον Κάμμελ στην κοινότητα Έντενμπορεν.

## Προέλευση του ονόματος

Το όνομα του ποταμού προέρχεται από το Κέλτικο kamb ή camb που σημαίνει κυρτός.Οπότε ο Κάμμελ είναι ο κυρτός ποταμός.Άλλοι ερευνητές έχουν την άποψη πως Κάμμελ σημαίνει βάλτος (bog).

## Αξιοθέατα στις κοιλάδες του Κάμμελ και των παραποτάμων του

*Niederraunau:Κάστρο και εκκλησία
*Neuburg an der Kammel:Κάστρο και εκκλησία
*Naichen:Μουσείο σιδηροτεχνιών


Αρχείο:KRU-St-Michael.jpg|Η εκκλησία του Αγίου Μιχαήλ όπως φαίνεται από μία γέφυρα κατά μήκος του Κάμμελ στο Κρούμπαχ
Αρχείο:KRU-MuehlK01.jpg|Mühlkapelle /Μύλος-παρεκκλήσι στις όχθες του Κάμμελ στο Κρούμπαχ
Αρχείο:Haseltal Kammel.JPG|Η κοιλάδα του Χάσελμπαχ από τα δυτικά στα ανατολικά


## Δείτε επίσης
* χάρτης της ευρύτερης περιοχής
* Σελίδες των παραποτάμων του Κάμμελ στην Γερμανική Βικιπαίδεια: Krumbach, Haselbach and Krähenbach

Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Γκυντς

Ο **Γκυντς** (γερμ. Günz) είναι ποταμός στη Βαυαρία της Γερμανίας, δεξιός παραπόταμος του Δούναβη. Σχηματίζεται κοντά στο Λάουμπεν με την ένωση των ποταμών **Έστλιχε Γκυντς** («Ανατολικός Γκυντς») και **Βέστλιχε Γκυντς** («Δυτικός Γκυντς»). Έχει μήκος περίπου 90 χλμ. Ρέει κυρίως προς τα βόρεια και διασχίζει τις μικρές πόλεις Μπάμπενχαουσεν, Ντάισενχαουσεν, Ίχενχαουσεν και Κέτζ. Εκβάλλει στον Δούναβη στο Γκύντσμπουργκ.

Κατηγορία:Ποταμοί της Βαυαρίας
Κατηγορία:Παραπόταμοι του Δούναβη
Κατηγορία:Ποταμοί της Γερμανίας
Ίλλερ

Ο **Ίλλερ** είναι ποταμός στη Βαυαρία και στη Βάδη-Βυρτεμβέργη της Γερμανίας. Εκβάλλει στον Δούναβη από τα δεξιά, έχοντας διανύσει απόσταση 147 χλμ.

Οι πηγές του ποταμού βρίσκονται κοντά στο Όμπερστντορφ στην περιοχή Αλγκάου των Άλπεων, κοντά στα σύνορα με την Αυστρία.Από εκεί ρέει προς τα βόρεια, διασχίζοντας τις πόλεις Σόντχοφεν, Ίμενσταντ και Κέμπτεν. Ανάμεσα στις πόλεις Λάουταρχ και Ουλμ σχηματίζει το σύνορο ανάμεσα στα δύο γερμανικά κρατίδια Βαυαρία και Βάδη-Βυρτεμβέργη για περίπου 50 χλμ. Ο ποταμός εκβάλλει στον Δούναβη στην πόλη Ουλμ.

Ο Ίλλερ έχει λεκάνη απορροής 2.152 τετραγωνικά χλμ. Είναι ο έβδομος μεγαλύτερος ποταμός της Βαυαρίας σε παροχή νερού, με μέση ροή 75 κυβικά μέτρα νερού στο Σέντεν, λίγο πάνω από τον Δούναβη. Κατά μήκος του ποταμού έχουν χτιστεί οκτώ υδροηλεκτρικοί σταθμοί.

Ποδηλατόδρομος έχει χτιστεί κατά μήκος του ποταμού, που είναι και ιδανική τοποθεσία για κωπηλασία.

## Πηγές

* Φράντς Μπόγκνερ (2009) https://en.wikipedia.org/wiki/Special:BookSources/9783806222364
* Όττο και Βίνκλερ Κέττερμαν (2000) https://en.wikipedia.org/wiki/Special:BookSources/3931915050
* Πήτερ Νόβοθυ (1999) https://en.wikipedia.org/wiki/Special:BookSources/392026908X

Κατηγορία:Ποταμοί της Βάδης-Βυρτεμβέργης
Κατηγορία:Ποταμοί της Βαυαρίας
Κατηγορία:Παραπόταμοι του Δούναβη
Κατηγορία:Ποταμοί της Γερμανίας
Live at the Budokan (άλμπουμ των Ian Gillan Band)

***Live at the Budokan*** είναι ο τίτλος του διπλού, ζωντανά ηχογραφημένου άλμπουμ του αγγλικού ροκ συγκροτήματος Ian Gillan Band, το οποίο κυκλοφόρησε σε μορφή δίσκου βινυλίου το 1978. Ο δίσκος επανεκδόθηκε το 1990 σε μορφή CD από την "Metal Blade"  και το 2007 σε ειδική έκδοση από την "Edsel".

Η ηχογράφηση του δίσκου πραγματοποιήθηκε στο "Budokan Hall" του Τόκιο στις 22 Σεπτεμβρίου 1977. Το άλμπουμ κυκλοφόρησε σε δύο μέρη στην Ιαπωνία στα τέλη του 1977 και στις αρχές του 1978 από την "EastWorld Records". Το 1983 εκδόθηκε σε μορφή διπλού δίσκου από την "Virgin".

Αυτή ήταν η τελευταία κυκλοφορία των Ian Gillan Band, αφού μετά διαλύθηκαν για να συνεχίσει ο Ίαν Γκίλαν με τους Gillan.

## Τραγούδια του δίσκου
**1. Clear Air Turbulence** *(Gillan, Fenwick, Nauseef, Gustafson, Towns)* - 12:56
**2. [[Smoke on the Water]]** *(Blackmore, Gillan, Glover, Lord, Paice)* - 9:50
**3. Scarabus** *(Gillan, Fenwick, Nauseef, Gustafson, Towns)* - 5:32
**4. Money Lender** *(Gillan, Fenwick, Nauseef, Gustafson, Towns)* - 10:56
**5. Twin Exhausted** *(Gillan, Fenwick, Nauseef, Gustafson, Towns)* - 5:08
**6. Over the Hill** *(Gillan, Fenwick, Nauseef, Gustafson, Towns)* - 8:41
**7. [[Child in Time]]** *(Blackmore, Gillan, Glover, Lord, Paice)* - 10:20
**8. [[Smoke on the Water]]** *(Blackmore, Gillan, Glover, Lord, Paice)* - 9:50
**9. Mercury High** *(Gillan, Fenwick, Nauseef, Gustafson, Towns)* - 5:06
**10. [[Woman from Tokyo]]** *(Blackmore, Gillan, Glover, Lord, Paice)* - 4:46

## Τα μέλη των Ian Gillan Band
Οι μουσικοί οι οποίοι ηχογράφησαν το "*Live at the Budokan*" είναι οι εξής:

* **[[Ίαν Γκίλαν]]** - φωνητικά, φυσαρμόνικα
* **Ρέι Φένγουικ** - κιθάρα, φωνητικά
* **Τζον Γκούσταβσον** - μπάσο, φωνητικά
* **Κόλιν Τάουνς** - πλήκτρα, φωνητικά
* **Μαρκ Νόσεφ** - τύμπανα

## Παραπομπές


## Πηγές
* Live at the Budokan - Ian Gillan Band | Songs, Reviews, Credits, Awards | AllMusic
* IAN GILLAN BAND Live at the Budokan reviews and MP3 - ProgArchives
* Ian Gillan Band - Live at the Budokan at Discogs

Κατηγορία:Δισκογραφία των Ian Gillan Band
Κατηγορία:Άλμπουμ του 1978
Αμίρ Μεχντί

Ο **Αμίρ Μεχντί** (1913-1999) ήταν Πακιστανός ορειβάτης γνωστός για τη συμμετοχή του στην αυστριακή ομάδα που έκανε την πρώτη επιτυχή ανάβαση του Νάνγκα Παρμπάτ το 1953 και του Κ2 το 1954 με την ιταλική αποστολή. Τόσο ο Μεχντί όσο και ο Βάλτερ Μπονάτι είναι επίσης γνωστοί για το γεγονός ότι επιβίωσαν μία νύκτα στο υψηλότερο γνωστό εκτεθειμένο μπιβουάκ (8.100 μ) στο K2 το 1954.

## K2 (1954)
Στη διάρκεια της ιταλικής αποστολής, εγκαταλείφθηκαν από τους Ακίλλε Κομπανιόνι και Λίνο Λατσεντέλλι, που ήθελαν να εμποδίσουν τον Μπονάτι από την ανάβαση στην κορυφή, και εξαναγκάστηκαν να μείνουν σε παγωμένο πατάρι στα 8.100 μ. το υψηλότερο εκείνη την εποχή. Καθώς ο Μεχντί φορούσε στρατιωτικά άρβυλα, έχασε τα δάκτυλα των ποδιών του από κρυοπάγημα και πέρασε 8 μήνες σε νοσοκομείο, προκειμένου να αναρρώσει. Η ιταλική κυβέρνηση του απένειμε τον τίτλο του Ιππότη, αλλά δεν απολογήθηκε ποτέ για τις πράξεις της αποστολής.

## Παραπομπές σημειώσεις


Κατηγορία:Πακιστανοί ορειβάτες
Κσίστοφ Βιελίτσκι

Ο **Κριστόφ Γιέρζι Βιελίτσκι** (*Krzysztof Jerzy Wielicki*, 5 Ιανουαρίου 1950) είναι Πολωνός αλπινιστής και ορειβάτης μεγάλου υψομέτρου. 

Γεννήθηκε στη Σκλάρκα Πριγκόντζικα, δήμος Οστσέσοφ, Πολωνία. Σπούδασε ηλεκτρονικός μηχανολόγος στη Σχολή Μηχανολογίας του Βροσλάου. Είναι ο πέμπτος άνθρωπος στον κόσμο που αναρριχήθηκε και στις 14εις κορυφές οκτώ χιλιάδων μέτρων και ο πρώτος που αναρριχήθηκε στο Έβερεστ, το Κανγκτσενγιούνγκα και το Λότσε κατά τη διάρκεια του χειμώνα. Είναι μέλος του *[[The Explorers Club]]*.

## Σημαντικές αναβάσεις

## Παραπομπές - σημειώσεις


## Εξωτερικοί σύνδεσμοι

* Interview with Krzysztof Wielicki
* Krzysztof Wielicki the famous Polish climber./ Version polish and english /
* Krzysztof Wielicki - Polish Winter Expedition 1980
* Polish winter expedition to K2, 2002/3 /Version polish and english/

Κατηγορία:Πολωνοί ορειβάτες
Κάστρο Βελίκας

Το **Κάστρο Βελίκας** είναι, ερειπωμένο σήμερα, βυζαντινό κάστρο του νομού Λάρισας κοντά στο χωριό Βελίκα Λάρισας. Γύρω από το κάστρο βρισκόταν μεσαιωνικός οικισμός, σήμερα ανασκάπτεται από την Εφορεία Αρχαιοτήτων Λάρισας. Το κάστρο έλεγχε τον παραλιακό δρόμο που περνούσε από εκεί κατά τον μεσαίωνα και τον κάμπο που εκτείνεται στα νότια του. Βρίσκεται στην κορυφή λόφου στο βόρειο μέρος της παραλίας Βελίκας κοντά στην Μονή Θεολόγου.

Η οχύρωση καταλαμβάνει έκταση 21 στρεμμάτων, τα τείχη του που ανασκάπτονται διασώζονται από 2 έως 3 μέτρα ύψος και πάχος 2 μέτρα. Λείψανα του οικισμού βρίσκονται στην πλαγιά του λόφου έξω από τα τείχη και χρονολογούνται τον 6ο αιώνα. Έχουν βρεθεί ερείπια πιεστήριου λαδιού, αποθηκών και τρίκλιτης βασιλικής. Πιστεύεται ότι ο οικισμός δημιουργήθηκε από τους κατοίκους της αρχαίας Μελίβοιας μετά την καταστροφή της από τους Ρωμαίους.

## Παραπομπές


## Πηγές
* Δήμος Αγιάς, Κάστρο Βελίκας 

Κατηγορία:Κάστρα του νομού Λάρισας
Κατηγορία:Βυζαντινά κάστρα στην Ελλάδα
Εδουάρδο Σανταμαρίνα

Ο **Εδουάρδο Σανταμαρίνα** (*Eduardo Santamarina*, γενν. 9 Ιουλίου 1968) είναι Μεξικανός ηθοποιός του κινηματογράφου, του θεάτρου και της τηλεόρασης.
 
Ο Σανταμαρίνα πήρε μαθήματα υποκριτικής στο Centro de Educación Artística (CEA- Κέντρο της Καλλιτεχνικής Εκπαίδευσης) στην Πόλη του Μεξικού. Έκανε το ντεμπούτο του το 1992. Οι πιο ξεχωριστοί ρόλοι του ήταν μέχρι σήμερα στις τηλενουβέλες *Marisol* το 1996 και *[[Rubi]]* το 2004.

Ο Εδουάρδο νυμφεύθηκε την ηθοποιό Ιτατί Καντοράλ το 2000, που γέννησε τα δίδυμα αγόρια του ζευγαριού, Χοσέ Εδουάρδο και Ρομπέρτο Μιγκέλ. Ο Σανταμαρίνα και η Καντοράλ υπέβαλαν αίτηση διαζυγίου το 2003 και ο γάμος διαλύθηκε τυπικά το 2004.

Μετά από το διαζύγιο τους, άρχισε μια σχέση με την ηθοποιό Σουσάνα Γκονσάλες μέχρι τον χωρισμό τους τον Νοέμβριο του 2007.  

Σήμερα είναι παντρεμένος με την ηθοποιό Μαϊρίν Βιγιανουέβα, που γέννησε την κόρη τους Χούλια στις 18 Ιουλίου 2009.

## Φιλμογραφία
### Τηλενουβέλες
*Libre para amarte (2013) - *Ramón Sotomayor*
*Por ella soy Eva (2012) - *Diego Fonticoda* 
*Ni contigo ni sin ti (2011) - *Leonardo Cornejo*
*Triunfo del amor (2010) - *Octavio Iturbe* 
*Yo amo a Juan Querendón (2007-2008) - *Juan Domínguez*
*Amor sin maquillaje (2007) 
*Rubi (2004) - *Alejandro Cárdenas Ruiz*
*Velo de novia (2003) - *José Manuel del Álamo/Jorge Robleto*
*Amigas y rivales (2001) - *José Alcántara*
*El precio de tu amor (2000-2001) - *Antonio Ríos*
*Cuento de Navidad (1999) - *Hombre ángel*
*Serafín (1999) - *Miguel Armendáriz*
*Rencor apasionado (1998) - *Mauricio Gallardo Del Campo*
*Salud, dinero y amor (1997-1998) - *Jorge Miguel*
*La antorcha encendida (1996) - *Félix*
*Marisol (1996) - *José Andrés Garcés del Valle* 
*La dueña (1995) - *Mauricio* 
*El vuelo del águila (1994) - *Dr. Ortega*
*Prisionera de amor (1994) - *Rodrigo Miranda*
*Más allá del puente (1993-1994) - *Luis Enrique*
*De frente al sol (1992) - *Luis Enrique*
*El abuelo y yo (1992) - *Ulises*
*La picara soñadora (1991)

### Τηλεοπτικές σειρές
**Mujeres asesinas* (2009) - Marcos
*La Familia Peluche

## Πηγές


## Εξωτερικοί σύνδεσμοι
* Ο Εδουάρδο Σανταμαρίνα στο IMDb
* Βιογραφία του Εδουάρδο Σανταμαρίνα στο esmas  
* Ο ''Εδουάρδο Σανταμαρίνα'' στο Alma Latina

Κατηγορία:Μεξικανοί ηθοποιοί κινηματογράφου
Ταμπούρια του Κολοκοτρώνη

**Τα ταμπούρια του Κολοκοτρώνη** είναι μια σειρά βουνοκορφών στο όρος Μαίναλο, τις οποίες χρησιμοποιούσε ο Θ. Κολοκοτρώνης ως κρησφύγετό του κατά τη διάρκεια της Ελληνικής Επανάστασης. Έτσι έμειναν στην ιστορία ως τα ταμπούρια του Κολοκοτρώνη.

Πρόκειται για τα Τρίκορφα, μια σειρά βουνοκορφών στο όρος Μαίναλο. Ήδη από την περίοδο των Ορλοφικών, το 1770, ταμπουρώνονται (κρύβονται) εδώ οι εξεγερμένοι Έλληνες. Από αυτές τις βουνοκορφές εξορμούσε ο Κωνσταντής Κολοκοτρώνης, πατέρας του Γέρου του Μοριά. Στην πολιορκία της Τριπολιτσάς, ο Κολοκοτρώνης αποφάσισε να στήσει στο χώρο αυτό το αρχηγείο του, κατασκευάζοντας οχυρά. Στο ίδιο σημείο έχουν στρατοπεδεύσει ο Υψηλάντης, ο Πετρόμπεης Μαυρομιχάλης, ο Μαυροκορδάτος, ο Γιατράκος και άλλοι πολλοί αγωνιστές της Ελληνικής Επανάστασης.

Σε αυτό το σημείο δόθηκε η Μάχη των Τρικόρφων στις 23 Ιουνίου του 1825. Το κεντρικό ταμπούρι (κρυψώνα), πού ήταν του Κολοκοτρώνη, εποπτεύει όλο το πεδίο της Τρίπολης. Μια επιστολή με ημερομηνία 31 Αυγούστου 1821 γράφει:

*«Μακάριες εσείς οι πέτρες των Τρικόρφων που είστε προορισμένες να γίνετε αυτόκτιστα μετερίζια των Ελλήνων στον πόλεμό τους* *εναντίον των απογόνων των Περσιάνων. Ο πρίγκιπας Υψηλάντης, που δεν διαφέρει σε τίποτα από έναν απλό στρατιώτη, επάνω* 
*σ' αυτές τις πέτρες κοιμάται και κακονυχτάει.»*

Η επιστολή έχει την υπογραφή του Πρίγκιπα.

## Πηγές
Ιστοσελίδα traveltripolis, Δήμου Τρίπολης 

Κατηγορία:Βουνά της Αρκαδίας
Κατηγορία:Κορυφογραμμές
Αρχαίος Ναός Αλέας Αθηνάς

Ο **Αρχαίος Ναός της [[Αθηνά Αλέα|Αλέας Αθηνάς]]** στην Τεγέα είναι αρχαίος ελληνικός ναός. Είναι ο δεύτερος, σε μέγεθος, ναός της Πελοποννήσου μετά από εκείνο του Ολυμπίου Διός στην Ολυμπία.

Το ιερό χτίστηκε τον 4ο π.Χ. αιώνα, αλλά οι ανασκαφές έδειξαν πως υπήρχε στην ίδια θέση σπουδαίο μυκηναϊκό ιερό, πάλι αφιερωμένο σε θηλυκή θεότητα. Ο αρχαιότερος ναός πρέπει να καταστράφηκε από πυρκαγιά το 395 π.Χ. Ο νεώτερος ναός είναι έργο του παριανού γλύπτη Σκόπα. Για την κατασκευή του χρησιμοποιήθηκε μάρμαρο από τα Δολιανά και για τη θεμελίωσή του εντόπιος αμυγδαλόλιθος. Ο Σκόπας συνδύασε τους τρεις μεγάλους ρυθμούς της αρχαιότητας, Δωρικό, Κορινθιακό και Ιωνικό.

Ο ναός υπήρξε μέγα άβατο, απροσπέλαστο στους αμύητους και προστατευόταν από Ιερό Άλσος. Είναι από τους ναούς που εγκολπώνουν τα καινούρια θρησκευτικά ήθη. Έτσι ο βωμός των αιματηρών αρχέγονων θυσιών βρίσκεται απόμακρα, ενώ το αναίμακτο θυσιαστήριο δεσπόζει. Ο ναός ήταν καταστόλιστος με σπουδαία αγάλματα της Αθηνάς, του Ασκληπιού και της Υγείας καθώς και πολλών άλλων θεών και ηρώων. Επίσης, στο ιερό του φυλασσόταν το δέρμα και τα δόντια του μυθικού καλυδώνιου Κάπρου. Ο Παυσανίας μας αφηγείται πως στη θέα αυτών των λειψάνων ο προσκυνητής καταλαμβανόταν από ανεξήγητους σπασμούς. Αυτή η παράδοση, μαζί με την ύπαρξη αγάλματος του Ασκληπιού και της Υγείας αποδεικνύει ότι ο ναός πρέπει να λειτουργούσε και ως θεραπευτήριο.

Εκθέματα από το ναό βρίσκονται σήμερα στο Αρχαιολογικό Μουσείο Αλέας Τεγέας.

## Δείτε επίσης
* Αθηνά Αλέα
* Τεγέα (αρχαία πόλη)

## Παραπομπές


## Πηγές
Ιστοσελίδα traveltripolis, Δήμου Τρίπολης 

Κατηγορία:Περιφερειακή ενότητα Αρκαδίας
Κατηγορία:Αρχαιολογικοί τόποι στην Ελλάδα
Βέσαινα

Η **Βέσαινα** ήταν μεσαιωνικός, βυζαντινός, οικισμός στον σημερινό νομό Λάρισας σε άγνωστη θέση παρόλο που υπάρχουν υποθέσεις ότι βρισκόταν κοντά στο σημερινό χωριό Αετόλοφος Αγιάς Λάρισας. 

Αναφέρεται σε κείμενα τον 11ο αιώνα, άγνωστο πότε πρώτο κατοικήθηκε, όπου αναφέρεται έδρα επισκόπου της μητρόπολης Λάρισας. Όταν οι σταυροφόροι της Δ΄ Σταυροφορίας κατέκτησαν την Βυζαντινή Αυτοκρατορία κατά το μοίρασμα των εδαφών η περιοχή δόθηκε φέουδο στην σύζυγο του τελευταίου αυτοκράτορα Αλέξιου Γ΄. Το 1371 συνεχίζει να αναφέρεται η επισκοπή υπαγώμενη στην μητρόπολη της Λάρισας.

## Πηγές
* Αετόλοφος Αγιάς Λάρισας, επίσημη ιστοσελίδα, Βέσαινα Δέσιανη
* Υπουργείο πολιτισμού 

Κατηγορία:Βυζαντινοί οικισμοί
Κατηγορία:Περιφερειακή ενότητα Λάρισας
Αλέξανδρος Θεοδοσιάδης

Ο **Αλέξανδρος Θεοδοσιάδης του Δημητρίου** (13 Φεβρουαρίου 1904  - Απρίλιος 1977) ήταν Έλληνας πολιτικός μηχανικός, ο οποίος υπηρέτησε ως βουλευτής Θεσσαλονίκης και ως υπουργός.

## Βιογραφία
Γεννήθηκε στην Ιστιαία της Εύβοιας.
Πολιτεύτηκε με την ΕΡΕ και στις εκλογές του 1958 εξελέγη βουλευτής Α΄ Θεσσαλονίκης. Επανεξελέγη στην ίδια εκλογική περιφέρεια το 1961 ,  το 1963 και το 1964.

Χρημάτισε υφυπουργός Οικισμού (4 Νοεμβρίου - 17 Νοεμβρίου 1961) και στη συνέχεια υφυπουργός Δημοσίων Έργων (17 Νοεμβρίου 1961 - 19 Ιουνίου 1963) στην κυβέρνηση του Κωνσταντίνου Καραμανλή.

Για τελευταία φορά ήταν μέλος της κυβέρνησης (ως υπουργός Βιομηχανίας) στην τελευταία κυβέρνηση πριν τη χούντα, τον Απρίλιο του 1967.

Υπήρξε μέλος του Δ.Σ. της ΔΕΘ. 

Ήταν παντρεμένος με τη Μαρία Ωρολογά και είχαν 2 γιους.

Απεβίωσε σε ηλικία 73 ετών. Κηδεύτηκε στις 23 Απριλίου 1977 και η ταφή έγινε στο νεκροταφείο Ευαγγελιστρίας.

## Έργα

* Κτήριο Ερυθρού Σταυρού, Έτος Κατασκευής 1929, Ν. Κουντουριώτου 10 & Ν. Βότση, Θεσσαλονίκη
* Οικοδομή Τζαχίλη, Έτος Κατασκευής 1933, Γούναρη 10 & Τσιμισκή 115, Θεσσαλονίκη
* Πολυκατοικία Γ. Γιάκου, Έτος Κατασκευής 1934, Τσιμισκή 107, Θεσσαλονίκη
* Οικοδομή Εγνατία 58 & Βενιζέλου 48, Θεσσαλονίκη

## Πηγές
http://greek-parliament-members.anavathmis.eu/%CE%B8%CE%B5%CE%BF%CE%B4%CE%BF%CF%83%CE%B9%CE%AC%CE%B4%CE%B7%CF%82-%CE%B1%CE%BB%CE%AD%CE%BE%CE%B1%CE%BD%CE%B4%CF%81%CE%BF%CF%82/

## Παραπομπές


Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υφυπουργοί Οικισμού
Κατηγορία:Έλληνες υπουργοί Βιομηχανίας
Κατηγορία:Έλληνες υφυπουργοί Δημοσίων Έργων
Κατηγορία:Έλληνες πολιτικοί μηχανικοί
Αρχαίο θέατρο Τεγέας

Το **Αρχαίο Θέατρο [[Τεγέα (αρχαία πόλη)|Τεγέας]]** βρίσκεται στη θέση Επισκοπή στο νομό Αρκαδίας. Εκεί υπήρχε και η αρχαία βασιλική του Νικλίου.

Ο Τίτος Λίβιος αναφέρει πως το θέατρο επιχορηγήθηκε για την κατασκευή του από τον βασιλιά της Συρίας Αντίοχο τον 4ο τον Επιφανή. Σίγουρα όμως υπήρχε αρχαιότερη κατασκευή, πριν από τον 2ο π.Χ αιώνα, δεδομένης της μεγάλης παράδοσης της Τεγέας στην ποίηση και στον τραγικό λόγο. Το θέατρο δέσποζε στην καρδιά της πόλης και δεν ήταν εξόριστο σε κάποιον από τους κοντινούς λόφους, έτσι έπαιζε συμπληρωματικό, της αγοράς, ρόλο και σαφώς κατείχε σημαντική θέση στη ζωή της πόλης.

Την ύπαρξη του θεάτρου, λόγω των εδαφικών κυρτώσεων, αντελήφθη πρώτος ο γερμανοεβραίος ελληνιστής Ροτ. Στη συνέχεια, η γαλλική αρχαιολογική σχολή ανέσκαψε το χώρο φέρνοντας στο φως τμήματα του αναλλήματος και δύο θρόνους από τα καθίσματα των επισήμων που σήμερα φυλάσσονται στο αρχαιολογικό μουσείο Τεγέας.

## Πηγές
Ιστοσελίδα traveltripolis, Δήμου Τρίπολης 

Κατηγορία:Περιφερειακή ενότητα Αρκαδίας
Κατηγορία:Αρχαία ελληνικά θέατρα
Αρχαίο Παλλάντιο

μικρογραφία|Απομεινάρια του Αρχαίου Παλλάντιου
Το **Αρχαίο Παλλάντιο** –σημερινό χωριό Παλλάντιο- βρίσκεται στα Βορειοδυτικά της λίμνης Τάκα, 7 χιλιόμετρα από την Τρίπολη Αρκαδίας. Οικιστής του τόπου θεωρείται ο Πάλλας, εγγονός του Πελασγού. Όμως, μάλλον το όνομά του το χρωστάει στην Παλλάδα Αθηνά.

Το Παλλάντιο είναι η βασική μητρόπολη της ρωμαϊκής αυτοκρατορίας. Από εδώ ξεκίνησαν με αρχηγό τους τον Εύανδρο οι Αρκάδες, περαιώθηκαν στην ιταλική χερσόνησο και οίκησαν για πρώτη φορά τον Παλατίνο Λόφο, την καρδιά της Ρώμης. Αυτός είναι ο λόγος που ο Ρωμαίος Αυτοκράτορας Αντωνίνος Πίος ανακήρυξε το Παλλάντιο ανεξάρτητη επικράτεια και της παραχώρησε προνόμια ελεύθερης πόλης. Αυτός επίσης είναι ο λόγος που οι σύγχρονοι Ιταλοί έρχονται γεμάτοι δέος και προσκυνούν την πανάρχαια κοιτίδα τους.
 
Στον κείμενο λόφο οι ανασκαφές έφεραν στο φως τη θεμελίωση 4 σπουδαίων ναών. Υπάρχουν σωζόμενα ίχνη του οχυρωματικού περιβόλου της ακρόπολης και έχουν βρεθεί και δύο αγάλματα, του Πάλλαντα και του Ευάνδρου στην κάτω πόλη. Ο Παυσανίας διασώζει την ύπαρξη του ιερού των Καθαρών Θεών, Θεοτήτων δηλαδή που δεν δέχονταν αιματηρές θυσίες. Μέσα στην πόλη του αρχαίου Παλλαντίου υπήρχε και ιερό της Περσεφόνης. Στην πεδιάδα κάτω από τον λόφο κείτονται τα λιγοστά απομεινάρια δύο παλαιοχριστιανικών βασιλικών που κρατούν εντοιχισμένα αρχαιότερα αρχιτεκτονικά μέλη. Η μία από τις βασιλικές, χτισμένη τον 6ο αιώνα, είναι αφιερωμένη στον Άγιο Χριστόφορο. 

Δυτικά του αρχαίου Παλλαντίου και στη θέση Βίγλα του Βόρειου όρους κατά τον Παυσανία (σήμερα Γράβαρη), πάνω στον αρχαίο δρόμο που οδηγούσε από την αρχαία Ασέα στην Τεγέα και σε βραχώδη και ερημική τοποθεσία σώζονται τα θεμέλια δωρικού ναού του τέλους του 6ου αι. π.Χ. Ο ναός αποδίδεται από τον Παυσανία στην Αθηνά Σώτειρα και στον Ποσειδώνα και ήταν μεγαλοπρεπής με μάρμαρο Δολιανών και με αετωματικά γλυπτά. Το μεγαλύτερο μέρος από  το οικοδομικό υλικό του ναού είχε χρησιμοποιηθεί για την ανέγερση εκκλησίας στο Βαλτέτσι το έτος 1837. Στη βόρεια άκρη του ναού είναι χτισμένη μικρή  εκκλησία αφιερωμένη στη Μεταμόρφωση του Σωτήρος. 

## Πηγές
Ιστοσελίδα traveltripolis, Δήμου Τρίπολης 

Βεργέτης Χρ. "Ο Πάλλας, το Παλλάντιον, το Παλλάδιον της Αθηνάς, ο Παλλατίνος Λόφος και η λέξις Παλλάτι".

## Αναφορές

Κατηγορία:Περιφερειακή ενότητα Αρκαδίας
Κενταυρόπολη

Η **Κενταυρόπολη** ήταν μεσαιωνικός, βυζαντινός, οικισμός στην Θεσσαλία, από ορισμένους συγγραφείς ταυτίζεται με το σημερινό Κάστρο Σκήτης στο χωριό Σκήτη Λάρισας χωρίς να έχει αποδεικτή αυτό. Κατά άλλους ταυτίζεται με το Κάστρο Βελίκας. 

Αναφέρεται ότι κτίστηκε από τον αυτοκράτορα Ιουστινιανό τον 6ο αιώνα για την προστασία των κατοίκων της περιοχής πιθανότατα από τις αραβικές επιδρομές. Κατά άλλη εκδοχή η πόλη υπήρχε πρωτύτερα και ο Ιουστινιανός επισκεύασε τα τείχη της.

## Παραπομπές


Κατηγορία:Οικισμοί της Βυζαντινής Αυτοκρατορίας
Κατηγορία:Περιφερειακή ενότητα Λάρισας
Οικία Καρυωτάκη

Η **Οικία Κώστα Καρυωτάκη** είναι διόροφο νεοκλασικό κτίριο το οποίο, σήμερα, στεγάζει το πρυτανείο του Πανεπιστημίου Πελοποννήσου, ενώ, παλαιότερα, υπήρξε η πατρική οικία του ποιητή Κώστα Καρυωτάκη.

## Ιστορία και περιγραφή
Το οίκημα είναι αντιπροσωπευτικό δείγμα του νεοκλασικού ρυθμού. Με έναν σχετικό εκλεκτικισμό και με δάνεια από την παράδοση ο νεοκλασικισμός σφράγισε την αρχιτεκτονική ιστορία της Τρίπολης και της έδωσε ένα πραγματικά αρχοντικό χαρακτήρα. Η οικία παρουσιάζει ιδιαίτερο αρχιτεκτονικό ενδιαφέρον με τη λιτή και συμμετρική διάταξη των όψεων και έχει αξιόλογα επί μέρους μορφολογικά στοιχεία, όπως είναι η περίτεχνη μεταλλική ακτινωτή σιδεριά του ημικυκλικού φεγγίτη της εισόδου, οι μαρμάρινες παραστάδες της κύριας εισόδου, το παραδοσιακό κιγκλίδωμα του εξώστη και τα μαρμάρινα φουρούσια απλοποιημένης μορφής, η εξαιρετικά δουλεμένη ξύλινη επίστεψη του κουφώματος του ορόφου, τα πολύχρωμα διακοσμημένα ξύλινα φατνώματα της στέγης.

Το κτίριο ανήκε στη μητέρα του Καρυωτάκη, την Αικατερίνη Σκάγιαννη. Η οικογένεια Σκάγιαννη ήταν από τις επιφανέστερες οικογένειες της Τρίπολης. Ο πατέρας της ήταν σχολάρχης, σεβαστός για την ευρυμάθειά του. Ο Καρυωτάκης βέβαια ακολούθησε την οικογένειά του στις πολλές μετοικήσεις, λόγω των μεταθέσεων του πατέρα του. Όμως επέστρεφε πάντα στην Τρίπολη και αγάπησε πολύ την Αρκαδία. Άλλωστε η «συμφιλίωση με το άπειρο» που πόθησε, είναι αρκαδικό φαινόμενο.

Η Τρίπολη τίμησε τον αδικοχαμένο νεαρό ποιητή. Η προτομή του, έργο του Μιχαήλ Τόμπρου, κοσμεί την πόλη. Το σπίτι του που βρίσκεται στη συμβολή των οδών Ερυθρού Σταυρού και Κώστα Καρυωτάκη ανακαινίστηκε το 1998 από το Υ.ΠΕ.ΧΩ.Δ.Ε.

## Παραπομπές


## Πηγές
* Ιστοσελίδα traveltripolis, Δήμου Τρίπολης 

Κατηγορία:Τρίπολη Αρκαδίας
Κατηγορία:Κτίρια και κατασκευές στην Αρκαδία
BBC Red Button

right|thumb|261px|Το πρωτοσέλιδο του BBCi (2004-2008)

Το **BBC Red Button** (BBC Κόκκινο Κουμπί) είναι μία υπηρεσία του BBC για την ψηφιακή διαδραστική τηλεόραση και είναι διαθέσιμη, μόνο στο Ηνωμένο Βασίλειο. Η υπηρεσία αντικατέστησε το Ceefax, το αναλογικό teletext του BBC. Η υπηρεσία μεταδίδεται μέσω της επίγειας ψηφιακής (DVB-T), της δορυφορικής (DVB-S) και καλωδιακής τηλεόρασης (DVB-C). Πλέον το BBC Red Button δεν χρησιμοποιείται στην ιστοσελίδα του BBC.

## Ιστορικό
Η υπηρεσία ξεκίνησε να μεταδίδεται τον Σεπτέμβριο του 1999, ως **BBC Text**. Επαναλειτούργησε τον Νοέμβριο του 2001, ως **BBCi** και είχε αυτό το όνομα μέχρι τα τέλη του 2008, όπου μετονομάστηκε σε **BBC Red Button**. Το "red button" (κόκκινο κουμπί) αναφέρεται, επειδή στα τηλεχειριστήρια των ψηφιακών τηλεοράσεων υπάρχει ένα κόκκινο κουμπί, το οποίο χρησιμοποιείται για το teletext.

## Λογότυπα

## Παραπομπές


Κατηγορία:British Broadcasting Corporation
Κατηγορία:BBC Τηλεόραση
Μίχος Κάρης

Ο **Μίχος Κάρης** (1908 - 26 Φεβρουαρίου 1987) ήταν Έλληνας λογοτέχνης. Το πραγματικό του όνομα ήταν Μιχαήλ Κ. Καρυστινός. Ανήκε στη Γενιά του '30 και υπέστη κοινωνικό αποκλεισμό. Πήρε μέρος στον Πόλεμο του 1940 και ήταν ημιονοδηγός. Υπέστη αναπηρία εξαιτίας των κρυοπαγημάτων που έπαθε λόγω του πολέμου του 1940.Πέθανε σε ηλικία 79 ετών το 1987 και κηδεύτηκε στις 27 Φεβρουαρίου 1987.

Έγραψε διηγήματα. Έργο του είναι και το: "10ος όρχος πυρομαχικών. Σελίδες ημερολογίου από το αλβανικό μέτωπο" («Τρία Φύλλα», Αθήνα 1984).

## Παραπομπές


Κατηγορία:Έλληνες συγγραφείς του 20ού αιώνα
Κάστρο του Καστρίου Αγιάς

Το **Κάστρο του Καστρίου Αγιάς** είναι ερειπωμένο σήμερα βυζαντινό κάστρο και οικισμός στο χωριό Καστρί Λάρισας κοντά στην κωμόπολη Αγιά. 

Το φρούριο και ο οικισμός είναι χτισμένα πάνω σε ερείπια νεολιθικής και ελληνιστικής εποχής. Το κάστρο έλεγχε τον κάμπο της Λάρισας και την πεδιάδα της Αγιάς και τον μεσαιωνικό παράλιο δρόμο της εποχής. Μέσα στο κάστρο διασώζεται ο ναός του Αγίου Γεωργίου του 12-13ου αιώνα. Ο οικισμός που πιστεύται ότι λεγόταν "Κέστριτζα" οχυρώθηκε τον 6ο αιώνα από τον Ιουστινιανό για την προφύλαξη του πληθυσμού από τις σλαβικές επιδρομές. Μετά την πτώση της Κωνσταντινούπολης στους Λατίνους το 1204 το κάστρο πέρασε στην κατοχή του Δεσποτάτου της Ηπείρου, έπειτα στο Δουκάτο Νέων Πατρών όπου καταλήφθηκε τον 14ο αιώνα από αρβανίτες. Από τους Αρβανίτες το απελευθέρωσε ο βυζαντινός στρατηγός Μιχαήλ Μονομάχος.

Το κάστρο και ο οικισμός διατηρήθηκαν κι επί τουρκοκρατίας.

## Παραπομπές


Κατηγορία:Κάστρα του νομού Λάρισας
Κατηγορία:Βυζαντινά κάστρα στην Ελλάδα